கடந்த வாரம் தேசிய சட்ட தினத்தை முன்னிட்டு நடந்த இரண்டு நாள் நிகழ்ச்சியில், நீதித்துறைக்கும் அரசுக்கும் இடையேயான கருத்து வேறுபாடு மீண்டும் பொதுவெளியில் வெளிப்பட்டது. அந்த நிகழ்ச்சியில் பிரதமர் நரேந்திர மோடி, நிதியமைச்சர் அருண் ஜேட்லி, சட்ட அமைச்சர் ரவிசங்கர் பிரசாத் ஆகியோர் மட்டுமல்லாமல் குடியரசுத் தலைவர் ராம்நாத் கோவிந்தும், உச்ச நீதிமன்றத் தலைமை நீதிபதி தீபக் மிஸ்ராவும் கலந்து கொண்டனர். இவர்கள் வெளிப்படுத்திய கருத்துகள் பொது விவாதமாகவே மாறிவிட்டிருக்கிறது.